**Izziņa par atzinumos sniegtajiem iebildumiem**

**par** **Ministru kabineta noteikumu projektu "Grozījumi Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā”” (VSS-846)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 2020.gada 29.oktobrī, 2020.gada 22.decembrī

Saskaņošanas dalībnieki Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība.

Saskaņošanas dalībnieki izskatīja šādu ministriju (citu

institūciju) iebildumus Tieslietu ministrija

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 1.1. aizstāt noteikumu tekstā vārdus “republikas pilsētas” ar vārdu “valstspilsētas”;  1.2. aizstāt 10.1 punktā vārdus “republikas nozīmes pilsētu” ar vārdu “valstspilsētu”. | **Tieslietu ministrija**  *(16.10.2020. atzinums Nr.1-9.1/1111)*  1. Atbilstoši 2020. gada 23. jūnijā spēku zaudējušā Administratīvo teritoriju un apdzīvoto vietu likuma 1. pielikumam republikas pilsētas ir deviņas – Daugavpils, Jēkabpils, Jelgava, Jūrmala, Liepāja, Rēzekne, Rīga, Valmiera un Ventspils, bet atbilstoši 2020. gada 10. jūnija Administratīvo teritoriju un apdzīvoto vietu likuma 8. panta trešajai daļai ir 10 valstspilsētas (apdzīvotas vietas) – Daugavpils, Jelgava, Jēkabpils, Jūrmala, Liepāja, Ogre, Rēzekne, Rīga, Valmiera un Ventspils. Ievērojot minēto, Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā” (turpmāk – MK noteikumi Nr. 634) termins “republikas pilsēta” netika attiecināts uz Ogres pilsētu. Tāpēc, aizstājot šo terminu ar terminu “valstspilsēta”, noteikumu attiecīgais regulējums būs attiecināms uz arī uz Ogres valstspilsētu.  Anotācijā nav atspoguļots sākotnējais ietekmes novērtējums attiecībā uz Ogres valstspilsētu. Ja minētais ietekmē Ogres valstspilsētu, tad lūdzam nodrošināt nepieciešamo sabiedrības līdzdalību un atbilstoši veikt nepieciešamo sākotnējo ietekmes novērtējumu un papildināt anotāciju. | **Iebildums ņemts vērā.**  Saeimā 2020.gada 17.decembrī trešajā lasījumā pieņemts likums “Grozījumi Sabiedriskā transporta pakalpojumu likumā” (Nr.687/Lp13), kurā ietverti arī grozījumi, kas nepieciešami, lai nodrošinātu Sabiedriskā transporta pakalpojumu likumā noteiktā regulējuma atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam.  Noteikumu projekts paredz aizstāt noteikumos vārdus “republikas pilsētas” ar vārdu “valstspilsēta”;  Lai radītu korektu terminu, kas attiektos uz visām Administratīvo teritoriju un apdzīvoto vietu likuma 8.panta trešajā daļa minētajām valstspilsētām, tostarp tām, kas ir novadu teritoriālā vienība un pašlaik nodrošina sabiedriskā transporta pakalpojumus, Sabiedriskā transporta pakalpojumu likuma 1.pants papildināts ar 15.punktu, kas noteic, ka valstspilsētas pašvaldība ir Administratīvo teritoriju un apdzīvoto vietu likumā minēto valstspilsētu pašvaldības. Ja valstspilsēta kā teritoriālā iedalījuma vienība ietilpst kādā novadā, šajā likumā noteiktos valstspilsētu pašvaldību uzdevumus īsteno attiecīgā novada pašvaldība.  Attiecībā uz Ogres valstspilsētas statusu un normatīvā regulējuma ietekmi, likuma pārejas noteikumi noteic, ka Sabiedriskā transporta pakalpojumu likuma prasības attiecībā uz valstspilsētām Ogres valstspilsēta piemēro no 2024.gada 1.jūlija, attiecīgi arī šo noteikumu, kas izdoti pamatojoties uz sabiedriskā transporta pakalpojumu likuma prasības. Līdz ar to arī noteikumu projekts Ogres pilsētai ir saistošs no 2024.gada 1.jūlija. | Precizēts noteikumu projekts:  1.1. aizstāt noteikumu tekstā vārdus “republikas pilsētas” (attiecīgā locījumā) ar vārdu “valstspilsētas” (attiecīgā locījumā); |
| 2. | 1.1. aizstāt noteikumu tekstā vārdus “republikas pilsētas” ar vārdu “valstspilsētas”;  1.2. aizstāt 10.1 punktā vārdus “republikas nozīmes pilsētu” ar vārdu “valstspilsētu”. | 2. Papildus vēršam uzmanību, ka Ogres valstspilsēta ir Ogres novada pašvaldības administratīvajā teritorijā. Tāpēc būtu vērtējams, vai gadījumos, kad pēc vārdu "republikas pilsētas" aizvietošanas ar vārdu "valstspilsētas", tas tiek lietots kopā ar vārdu "pašvaldība", veidojot terminu "valstspilsētas pašvaldība", tas būs korekts attiecībā uz Ogres valstspilsētu, kura atrodas Ogres novada pašvaldībā. Pārējās valstspilsētas atrodas valstspilsētas pašvaldības administratīvajā teritorijā[[1]](#footnote-1). Iespējams, lai terminā ietvertu visu valstspilsētu pašvaldības (t.sk. Ogres novada pašvaldību, kurai būs jaunas tiesības – tiesības apstiprināt[[2]](#footnote-2) pilsētas nozīmes maršrutu tīklus u.tml.[[3]](#footnote-3)), to var nodefinēt kā "pašvaldība, kuras administratīvajā teritorijā atrodas valstspilsēta". Ievērojot minēto, lūdzam izvērtēt šos aspektus un veidot terminoloģiju tā, lai tajā tiek ietverta arī Ogres novada pašvaldība, kura pieņem lēmumus attiecībā uz Ogres valstspilsētas jautājumiem. | **Iebildums ņemts vērā.**  Regulējums noteikts likumā “Grozījumi Sabiedriskā transporta pakalpojumu likumā” (Nr.687/Lp13). Likuma 1.pants papildināts ar 15.punktu, kas noteic, ka valstspilsētas pašvaldība ir Administratīvo teritoriju un apdzīvoto vietu likumā minēto valstspilsētu pašvaldības. Ja valstspilsēta kā teritoriālā iedalījuma vienība ietilpst kādā novadā, šajā likumā noteiktos valstspilsētu pašvaldību uzdevumus īsteno attiecīgā novada pašvaldība.  . | Precizēts noteikumu projekts:  1.1. aizstāt noteikumu tekstā vārdus “republikas pilsētas” (attiecīgā locījumā) ar vārdu “valstspilsēta” (attiecīgā locījumā);  1.2. aizstāt 5.1. un 5.2.apakšpunktā vārdus “republikas pilsētas administratīvās” ar vārdiem “valstspilsētas”; |
| 3. | 1.2. aizstāt 10.1 punktā vārdus “republikas nozīmes pilsētu” ar vārdu “valstspilsētu”. | 3. MK noteikumu Nr. 634 10.1punkts paredz, ka plāksnes izmēram republikas nozīmes pilsētu maršruta tīkla pieturās jāatbilst republikas nozīmes pilsētu maršruta tīkla pieturās esošajām kustības sarakstu plāksnēm vai citam izmēram, kas saskaņots ar pilsētas pašvaldību.  Projekta 1.2. apakšpunkts paredz aizstāt vārdus "republikas nozīmes pilsētu" ar vārdu "valstspilsētu".  Vēršam uzmanību, ka Sabiedriskā transporta pakalpojumu likums paredz pilsētas, reģionālās starppilsētu un vietējās nozīmes maršrutu tīklus, bet nav paredzēti republikas nozīmes pilsētu vai īpaši valstspilsētu maršrutu tīkli. Ievērojot minēto, lūdzam saskaņot MK noteikumu Nr. 643 10.1punkta un projekta 1.2. apakšpunkta terminoloģiju ar Sabiedriskā transporta pakalpojumu likuma terminoloģiju. Iespējams, šos maršruta tīklus projektā var saukt par "pilsētas maršrutu tīkliem vai tīklu pieturām, kuras atrodas (izvietotas) valstspilsētā". | **Iebildums ņemts vērā**.  Noteikumu projektā precizēts, noteikumu 10.1 punkta otrais teikums, izsakot to jaunā redakcijā un nosakot, ka plāksnes izmēram valstspilsētas teritorijā esošajās pieturās jāatbilst pilsētas nozīmes maršrutu tīkla pieturās esošajām kustības sarakstu plāksnēm vai citam izmēram, kas saskaņots ar attiecīgo valstspilsētas pašvaldību, kas atbilstoši Sabiedriskā transporta pakalpojumu likuma definīcijai ir arī novada pašvaldība, kurā atrodas valstspilsēta. | Precizēts noteikumu projekts:  1.3. izteikt 10.1 punkta otro teikumu šādā redakcijā:  “Plāksnes izmēram valstspilsētas teritorijā esošajās pieturās jāatbilst pilsētas nozīmes maršrutu tīkla pieturās esošajām kustības sarakstu plāksnēm vai citam izmēram, kas saskaņots ar attiecīgo valstspilsētas pašvaldību.” |
| 4. | Noteikuma projekta anotācijas IV sadaļas 1. punkts. | 4. Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.2. apakšpunkts noteic, ka anotācijas IV sadaļas 1. punktā norāda citus spēkā esošus (vai jau apstiprinātus) tiesību aktus, kuros jāizdara grozījumi saistībā ar projektu, kā arī skaidro šādu izmaiņu nepieciešamību.  Ja Valsts sekretāru sanāksmē jau ir izsludināts tiesību akta projekts, kas paredz veikt nepieciešamos grozījumus citos tiesību aktos, norāda attiecīgās Valsts sekretāru sanāksmes datumu, protokola numuru un paragrāfu.  Ievērojot minēto, lūdzam anotācijas IV sadaļas 1. punktu aizpildīt pilnīgāk, t.sk., skaidrojot šādu izmaiņu nepieciešamību. | **Iebildums ņemts vērā.** | Precizēts noteikuma projekta anotācijas IV sadaļas 1. punkts. |
| 5. | 1.1. aizstāt noteikumu tekstā vārdus “republikas pilsētas pašvaldība”(attiecīgā locījumā) ar vārdu “valstspilsēta” (attiecīgā locījumā). | **Tieslietu ministrija**  *(05.11.2020. elektroniskā pasta ziņojums)*  1. Saskaņā Ministru kabineta 2009.gada 3.februāra noteikumu Nr. 108 "Normatīvo aktu projektu sagatavošanas noteikumi" 2.2.apakšpunktā noteikto, normatīvā akta projekta tekstu raksta, ievērojot juridisko terminoloģiju.  Lūdzam Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā” (turpmāk – MK noteikumi Nr.634) neveidot atšķirīgu terminoloģiju un tās nozīmi nekā jau likumos ir noteikta, piem., Administratīvo teritoriju un apdzīvoto vietu likumā lietoto terminu “valstspilsētas pašvaldība” aizvietojot to ar “valstspilsēta” kam jau ir cita nozīme.  Tāpēc lūdzam MK noteikumos Nr. 634 terminu “republikas pilsētas pašvaldība” (arī citādākās modifikācijās, ja tādas ir) aizstāt ar “valstspilsētas pašvaldība un novada pašvaldība, kuras administratīvajā teritorijā atrodas valstspilsēta” (ja doma ir aptvert visas valstspilsētas). Jo termina “valstspilsēta” nozīme ir – noteikta teritorija, apdzīvota vieta un nevis ar rīcībspēju un tiesībspēju apveltīts tiesību subjekts, kas šajā gadījumā atbilstoši likumam “Par pašvaldībām” ir “valstspilsētas pašvaldība un novada pašvaldība, kuras administratīvajā teritorijā atrodas valstspilsēta” (ja normatīvajos aktos nav noteikts cits tiesību subjekts – kāda īpaša institūcija u.tml.).  Ievērojot  minēto, lūdzam atbilstoši precizēt projekta 1.1. un 1.3.apakšpunktu un anotāciju. Kā arī aicinām iesniegt terminoloģiski saskaņotus priekšlikumus likumprojektam “Grozījumus Sabiedriskā transporta pakalpojumu likumā” (Nr.687/Lp13) (priekšlikumu iesniegšana līdz 05.11.2020.). | **Iebildums ņemts vērā.** | Precizēts noteikumu projekts:  1.1. aizstāt noteikumu tekstā vārdus “republikas pilsētas” (attiecīgā locījumā) ar vārdu “valstspilsētas” (attiecīgā locījumā);  1.2. aizstāt 5.1. un 5.2.apakšpunktā vārdus “republikas pilsētas administratīvās” ar vārdiem “valstspilsētas”; |
| 6. | Noteikuma projekta anotācija. | 2. Vienlaikus uzturam atzinuma 1.iebildumu attiecībā uz anotācijas aizpildīšanu – nav aizpildīta anotācijas  II, VI un VII sadaļa attiecībā uz Ogres novada pašvaldības jaunajām tiesībām un pienākumiem un pārejas perioda regulējuma saskaņojumu. | **Iebildums ņemts vērā.** | Skatīt precizēto noteikumu projekta anotāciju. |

Atbildīgā amatpersona T.Vectirāns

1. Administratīvo teritoriju un apdzīvoto vietu likuma pielikuma 1.-7., 28.punkts, <https://likumi.lv/ta/id/315654> [↑](#footnote-ref-1)
2. MK noteikumu Nr. 643 21. punkts noteic, ka pilsētas nozīmes maršrutu tīklu vai tā grozījumus apstiprina republikas pilsētas pašvaldība un iesniedz Autotransporta direkcijā informācijai. [↑](#footnote-ref-2)
3. Pilsētas nozīmes maršruts — maršruts, kas nodrošina pārvietošanos republikas pilsētas administratīvajās robežās, kā arī no šīs pilsētas uz tuvākajām apkārtējām teritorijām, Sabiedriskā transporta pakalpojumu likuma 1. panta 6. punkts, https://likumi.lv/ta/id/159858 [↑](#footnote-ref-3)